CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ EN ELS PROGRAMES DE VOLUNTARIAT CULTURAL I LINGÜÍSTIC DEL VICERECTORAT DE CULTURA, ESPORT I LLENGÜES DE LA UNIVERSITAT D'ALACANT DURANT EL CURS ACADÈMIC 2019/2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5709)
  + [Valencià](/va/acuerdo/5709)






Selector de idioma

Leer

* [Español](/es/acuerdo/5709)
* [Valencià](/va/acuerdo/5709)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ EN ELS PROGRAMES DE VOLUNTARIAT CULTURAL I LINGÜÍSTIC DEL VICERECTORAT DE CULTURA, ESPORT I LLENGÜES DE LA UNIVERSITAT D'ALACANT DURANT EL CURS ACADÈMIC 2019/2020[Butlletí Oficial Universitat d'Alacant](/ca/Publicacion)
====================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ EN ELS PROGRAMES DE VOLUNTARIAT CULTURAL I LINGÜÍSTIC DEL VICERECTORAT DE CULTURA, ESPORT I LLENGÜES DE LA UNIVERSITAT D'ALACANT DURANT EL CURS ACADÈMIC 2019/2020

Data d'aprovació
:   21/02/2020

Data de publicació
:   24/02/2020

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5709.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5709)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5709)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ EN ELS PROGRAMES DE VOLUNTARIAT CULTURAL I LINGÜÍSTIC DEL VICERECTORAT DE CULTURA, ESPORT I LLENGÜES DE LA UNIVERSITAT D'ALACANT DURANT EL CURS ACADÈMIC 2019/2020&url=https://www.boua.ua.es/va/acuerdo/5709)

**Títol:** CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ EN ELS PROGRAMES DE VOLUNTARIAT CULTURAL I LINGÜÍSTIC DEL VICERECTORAT DE CULTURA, ESPORT I LLENGÜES DE LA UNIVERSITAT D'ALACANT DURANT EL CURS ACADÈMIC 2019/2020

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** divendres, 21 de febrer de 2020

CONVOCATÒRIA DE LA UNIVERSITAT D’ALACANT D’AJUDES PER A LA COL·LABORACIÓ EN ELS PROGRAMES DE VOLUNTARIAT CULTURAL I LINGÜÍSTIC DEL VICERECTORAT DE CULTURA, ESPORT I LLENGÜES DE LA UNIVERSITAT D’ALACANT DURANT EL CURS ACADÈMIC 2019/2020

REFERÈNCIA: BVCL 01/2020

BASES

Objectiu. Es tracta d’un complement no reglat per a ajudar en les tasques i els objectius dels Programes de Voluntariat Cultural i Lingüístic del Vicerectorat de Cultura, Esport i Llengües, exercint tasques com ara:

- Promoció d’activitats culturals i lingüístiques de la UA, en el campus i fora d’aquest (jornades, fires, rutes, espectacles, tallers, cursos, difusió en xarxa, documentació gràfica, entrevistes, ressenyes, etc.).

- Suport al Servei de Llengües en el Programa de visites a centres de secundària i en la promoció i execució de les seues activitats.

- Suport al Servei de Llengües, al Servei de Cultura i al Secretariat de Promoció Cultural i Lingüística en les activitats que organitzen.

- Suport a la formació del Voluntariat Cultural i Lingüístic en cursos, tallers i activitats que organitze o en què participe la UA.

Requisits del personal aspirant. Ser estudiant de la Universitat d’Alacant i estar matriculat o matriculada en qualsevol titulació oficial, estudis propis de postgrau o d’especialització. Per a les activitats que així ho demanen, acreditar coneixements de valencià, anglès o d’altres llengües (o ser-ne estudiant).

L’adjudicació definitiva de les ajudes estarà condicionada a assistir a la formació necessària per a l’activitat (si no hi ha assistit ja amb anterioritat).

Jornada. Segons les necessitats de l’activitat en què es participe.

Dotació. Per a activitats fora del campus, que requerisquen una compensació econòmica, hi haurà una quantitat fixa de 30 € més la suficient per a cobrir les despeses de desplaçament, segons la distància: fins a 25 km de trajecte, 10 €; entre 26 i 75 km, 20 €; i entre 76 i 100 km, 30 €. Per a activitats realitzades en un radi d’acció superior a aquestes distàncies, la quantitat serà com a màxim 200 € per al desplaçament, que s’aplicarà de manera proporcional al quilometratge. Es prioritzarà l’ús de transport públic sempre que hi haja una bona combinació amb el lloc de destí i no siga necessari transportar materials voluminosos.

Durada de les ajudes. El curs acadèmic 2019/2020 i, si escau, fins que es resolga una nova convocatòria.

Sistema de selecció. Les persones que vulguen optar a aquestes ajudes han d’estar inscrites en els Programes de Voluntariat Cultural i Lingüístic de la Universitat d’Alacant en el curs 2019/2020: <https://web.ua.es/va/spcl/voluntariat/>.

La Comissió de Valoració, encarregada de resoldre les ajudes, estarà formada pel vicerector de Cultura, Esport i Llengües, o persona en qui delegue, un o una representant dels Programes de Voluntariat Cultural i Lingüístic, un o una representant del Secretariat de Promoció Cultural i Lingüística i un o una representant de l’activitat programada (en el cas de les visites de secundària, del Departament de Filologia Catalana de la Universitat d’Alacant).

Per a l’adjudicació de les ajudes i les posteriors crides a la borsa de Voluntariat Cultural i Lingüístic per a cada activitat proposada, la Comissió tindrà en compte, a més de la disponibilitat i la idoneïtat per a cada acció, els aspectes següents:

1) Els mèrits aportats pel personal aspirant d’acord amb el barem que figura en l’annex I.

2) Les persones incloses en la llista provisional d’aspirants admesos o admeses hauran d’assistir obligatòriament a una sessió de formació per a l’activitat corresponent (en el cas que no hi hagen assistit ja en altres convocatòries), a la qual seran convocades en cada cas.

3) També hi podrà haver una entrevista opcional amb les persones candidates, per tal de valorar les capacitats comunicatives i la idoneïtat amb cada activitat.

Les activitats, excepte l’assistència a cursos i jornades que ja tinguen prevista una certificació pròpia, tindran el certificat corresponent dins dels Programes de Voluntariat Cultural i Lingüístic, i totes estaran cobertes per una assegurança.

La no assistència a la formació i la no presentació de la documentació indicada podrà comportar la pèrdua del dret a les ajudes.

Periòdicament, en la pàgina web del Voluntariat Cultural i Lingüístic (<https://web.ua.es/va/spcl/voluntariat/>)

apareixerà la llista de persones candidates per a cada activitat en els casos en què hi haja diverses sol·licituds per a una mateixa activitat.

Presentació de sol·licituds. Les sol·licituds d’ajudes es faran a través de la pàgina web del VCEL en què es publique la convocatòria, emplenant degudament el formulari disponible en <https://web.ua.es/va/spcl/voluntariat/>

i adjuntant-hi la documentació requerida. S’obri un termini de presentació permanent de sol·licituds per a aquestes ajudes, des de la data de publicació en el BOUA d’aquesta convocatòria fins al 15 de setembre de 2020.

Les sol·licituds hauran d’incloure, dins del formulari esmentat, la documentació següent:

- Fotocòpia del DNI (només en el cas que haja caducat el DNI que consta en l’expedient acadèmic de la persona que presenta la sol·licitud). Les persones que no tinguen la nacionalitat espanyola hauran de presentar fotocòpia del NIE o, si no en tenen, fotocòpia del passaport o d’un altre document del seu país d’origen que n’acredite la identitat, l’estat i la nacionalitat (només en el cas que haja caducat el document que consta en l’expedient acadèmic).

- Formulari de recollida de dades de persones físiques per al fitxer de tercers de la UA. Si ja s’ha presentat a la UA amb anterioritat, només caldrà presentar-lo en el cas que haja canviat alguna de les dades (data de caducitat del DNI, dades bancàries, adreça, etc.).

- Documentació acreditativa dels mèrits enumerats en el barem (annex I).

La sol·licitud de participació en aquesta convocatòria suposa l’autorització per al tractament de les dades acadèmiques necessàries per a la baremació dels mèrits a valorar.

Notificació a les persones aspirants. La resolució d’aquesta convocatòria es publicarà en el termini de vint dies a partir de la publicació d’aquesta; posteriorment, es publicaran resolucions addicionals, cada dos mesos, sempre que hi haja sol·licituds pendents. Les resolucions, com també la informació d’altres actes que requerisquen publicació i que es deriven d’aquesta convocatòria, es publicaran en l’adreça de la pàgina web <https://web.ua.es/va/spcl/voluntariat/>.

En aquesta mateixa adreça es troben l’annex i la resta d’informació referent a aquesta convocatòria.

Més informació en el Secretariat de Promoció Cultural i Lingüística, 1a planta de l’edifici Germà Bernàcer, de dilluns a divendres, de 9 a 14 h, i en les següents adreces electròniques i telèfons:

- Voluntariat lingüístic: a/e: [vgnjurzimeg.znfhsxslbq@tq.az](mailto:lsjrdodbiml.bnirypvbij@st.hb),

o en el telèfon 674583618

- Voluntariat cultural: a/e: [afhqatjgzfy@cg.kj](mailto:iobbcrkxmlf@sx.co),

o en el telèfon 425180216

Marc legal i pressupostari. La dotació econòmica per a aquesta convocatòria està consignada en el capítol 4 de crèdits de l’aplicació orgànica 69.85.5X.39.74 del Secretariat de Promoció Cultural i Lingüística de la Universitat d’Alacant. La provisió de fons d’aquesta aplicació pressupostària correspondrà al Servei de Llengües, al Servei de Cultura i al Secretariat de Promoció Cultural i Lingüística depenent del tipus d’activitat de què es tracte. L’execució d’aquesta dotació està supeditada a la disponibilitat de liquiditat de la UA.

La subvenció assignada a cada ajuda s’ajustarà al que disposa la Llei 38/2003, de 17 de novembre, general de subvencions, a les regulacions, els requisits i els termes establits per les normes de funcionament intern de la UA i al que estableix aquesta convocatòria.

Protecció de dades de caràcter personal. Les dades de caràcter personal aportades pel personal aspirant quedaran incloses en el fitxer automatitzat de personal d’aquesta Universitat, que es compromet a no fer-ne un ús diferent d’aquell per al qual han sigut sol·licitades, segons la Resolució de la Universitat d’Alacant, de 17 de desembre de 2002, que regula els fitxers automatitzats de dades de caràcter personal (DOGV de 15 de gener de 2003).

La Universitat d’Alacant informa, així mateix, sobre la possibilitat d’exercir els drets d’accés, rectificació, cancel·lació i, si escau, d’oposició que preveu l’article 12 de la Llei orgànica 3/2018, de 5 de desembre, de protecció de dades personals i garantia dels drets digitals; que han de ser exercits, per escrit, davant la Gerència d’aquesta Universitat.

Recursos. Contra la convocatòria, les bases d’aquesta i qualsevol acte administratiu que se’n derive i que esgote la via administrativa, es pot interposar recurs contenciós administratiu davant el jutjat contenciós administratiu d’Alacant que hi siga competent, en el termini de dos mesos comptadors a partir de l’endemà de publicar-se, d’acord amb el que estableix l’article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament s’hi podrà interposar recurs de reposició en el termini d’un mes comptador a partir de l’endemà al de la publicació d’aquest, davant el rector, d’acord amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. Tot això sense perjudici que s’hi utilitze qualsevol altra via que es considere oportuna.

Contra les actuacions de la Comissió de Valoració, es podrà interposar el recurs d’alçada previst en l’article 122 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes comptador des de l’endemà de les publicacions o notificacions. El recurs podrà interposar-se davant l’òrgan que va dictar l’acte que s’impugna o davant el rector com a òrgan competent per a resoldre’l.

Alacant, 21 de febrer de 2020

El vicerector de Cultura, Esport i Llengües

Carles Cortés i Orts

ANNEX I (Ref.: BVCL 01/2020)

BAREM

Convocatòria de la Universitat d’Alacant d’ajudes per a la col·laboració en els programes de Voluntariat Cultural i Lingüístic del Vicerectorat de Cultura, Esport i Llengües de la Universitat d’Alacant durant el curs acadèmic 2019/2020

- Anys d’estudi en la UA (cursos superats): 1 punt per curs de grau, màster o equivalent

- Acreditació de valencià i altres llengües:

○ C2: 2 punts

○ C1: 1,5 punts

○ B2: 1 punt

○ B1: 0,5 punts

○ A2: 0,25 punts

- Participació en els Programes de Voluntariat Cultural i Lingüístic:

○ 5 punts per curs en el cas de la UA

○ 3 punts per curs en el cas d’altres universitats

- Participació en el Programa de visites de secundària, suport a activitats culturals, fires, jornades, xarrades, etc.:

○ Més de 6 h: 3 punts

○ Entre 4 h i 6 h: 2 punts

○ Entre 1 h i 4 h: 1 punt





[Carretera Sant Vicent del Raspeig s/n  
03681 Sant Vicent del Raspeig - Alacant  
 Tel. 08 229 7209 - Fax 76 563 3632](https://www.google.es/maps/@15.766862,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12022&trk=tyah&trkInfo=tarId%5E7429210218592%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)